wannaphong/clean_thaiwikipedia huggingface dataset:
# โตโยต้า สตาร์เล็ต
โตโยต้า สตาร์เล็ต  เป็นรถยนต์นั่งขนาดเล็กมากที่ผลิตโดยโตโยต้าจาก พ.ศ. 2516 ถึง 2542 เพื่อทดแทนโตโยต้า พับลิก้า แต่ยังคงรหัส P และเลขรุ่นของพับลิก้าไว้ ซึ่งสตาร์เล็ตรุ่นแรกนั้นมีการจำหน่ายในชื่อ พับลิก้า สตาร์เล็ต ในบางตลาด

สตาร์เล็ตถูกส่งออกไปยังอเมริกาเหนือในช่วงเวลาสั้น ๆ ตั้งแต่ พ.ศ. 2524 ถึง 2527

ใน พ.ศ. 2542 สตาร์เล็ตได้ถูกทดแทนรุ่นด้วยโตโยต้า วิตซ์ โตโยต้า เอคโค่หรือโตโยต้า ยาริสในตลาดโลก ส่วนในสหรัฐอเมริกาและแคนาดาถูกแทนที่โตโยต้า บีบีที่ซึ่งต่อมาเปลี่ยนชื่อเป็นไซออน เอ็กซ์บี และถูกแทนด้วยไดฮัทสุ มาเตอร์เรียก่อนที่จะถูกแทนที่อีกครั้งด้วยโตโยต้า ไอโก้ในยุโรป

__TOC__

ชื่อ "สตาร์เล็ต" ได้รับการนำมาใช้ใหม่เมื่อ พ.ศ. 2563 สำหรับซูซูกิ บาเลโน่ที่ขายในอเมริกาใต้และอินเดีย แต่ได้เปลี่ยนชื่อเป็น "แกล็นซ่า" ในภายหลัง
thumb|right|โตโยต้า แกล็นซ่า (K12M, India), แปลงโฉมมาจากซูซูกิ บาเลโน่

 แกลอรี่รุ่นต่างๆ 
 รุ่นที่ 1 (P40/P50; 1973) 

 รุ่นที่ 2 (P60; 1978) 

 รุ่นที่ 3 (P70; 1984) 

 รุ่นที่ 4 (P80; 1989) 

 GT Turbo 

 รุ่นที่ 5 (P90; 1996)
# เวเฟอร์
เวเฟอร์ เป็นขนมอบประเภทนึงที่มีลักษณะเป็นแผ่นบาง น้ำหนักเบา แห้ง กรอบ และอาจมีรสหวาน มักใช้ในการตกแต่งไอศกรีมและยังใช้ในการประดับจานของหวานอีกด้วย นอกจากนี้ยังอาจทำเป็นคุกกี้สอดไส้ครีมระหว่างเวเฟอร์สองแผ่นประกบกัน เวเฟอร์มักมีลวดลายแบบวอฟเฟิล แต่อาจมีลวดลายเป็นตราสัญลักษณ์ของบริษัทผู้ผลิตหรือไม่มีลวดลายเลยก็ได้ ขนมช็อกโกแลตแท่งบางประเภท เช่น คิทแคท คอฟฟีคริสป์ เป็นเวเฟอร์ที่สอดไส้ช็อกโกแลตและเคลือบด้วยช็อกโกแลตไว้ด้านนอก
# กีฬาโต้คลื่นในโอลิมปิกฤดูร้อน 2020 – กระดานสั้น บุคคลหญิง
การแข่งขันกีฬาโต้คลื่นในโอลิมปิกฤดูร้อน 2020 – กระดานสั้น บุคคลหญิง เป็น 1 ใน 2 รายการแข่งขันกีฬาโต้คลื่นในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 26-29 กรกฎาคม พ.ศ. 2564 ที่หาดชิดาชิตะ ตั้งอยู่ประมาณ 64 กิโลเมตร (40 ไมล์) นอกโตเกียวในจังหวัดชิบะ  การแข่งขันรายการกระดานสั้น บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 20 คน จาก 12 ประเทศโดยประมาณ

 ภูมิหลัง 

การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

HHeatsQFQuarter-FinalsSFSemi-FinalsFFinals
+Scheduleวันที่26 กรกฎาคม27 กรกฎาคม28 กรกฎาคม29 กรกฎาคมชายR1R2R3QFSFFหญิงR1R2R3QFSFF

 ผลการแข่งขัน 

 รอบ 1 
 ฮีท 1 
อันดับนักกีฬาประเทศคะแนนรวมหมายเหตุ1Carissa Moore11.74R32Teresa Bonvalot9.80R33Dominic Barona7.66R24Daniella Rosas7.50R2

 ฮีท 2 
อันดับนักกีฬาประเทศคะแนนรวมหมายเหตุ1Sally Fitzgibbons12.50R32Brisa Hennessy12.20R33Bianca Buitendag11.44R24Mahina Maeda9.20R2

 ฮีท 3 
อันดับนักกีฬาประเทศคะแนนรวมหมายเหตุ1Stephanie Gilmore14.50R32Silvana Lima12.13R33Pauline Ado9.17R24Anat Lelior7.77R2

 ฮีท 4 
อันดับนักกีฬาประเทศคะแนนรวมหมายเหตุ1Tatiana Weston-Webb11.33R32Johanne Defay10.60R33Sofía Mulanovich7.80R24Amuro Tsuzuki6.99R2

 ฮีท 5 
อันดับนักกีฬาประเทศคะแนนรวมหมายเหตุ1Caroline Marks13.40R32Ella Williams9.70R33Leilani McGonagle9.64R24Yolanda Hopkins9.24R2
# เกิร์นซีย์
เกิร์นซีย์ (;) เป็นเกาะหนึ่งในช่องแคบอังกฤษ นอกชายฝั่งนอร์ม็องดี อยู่ในการปกครองของเขตเจ้าพนักงานศาลเกิร์นซีย์ ซึ่งมีสถานะเป็นดินแดนในปกครองของบริเตนใหญ่ (British Crown Dependency) โดยเกิร์นซีย์เป็นเกาะที่มีขนาดใหญ่เป็นอันดับสองในช่องแคบ โดยส่วนการปกครองนั้นประกอบด้วยเขตแพริชจำนวน 10 เขตบนเกาะเกิร์นซีย์ และอีกสามเขตในเกาะอื่นๆ จำนวนสามเกาะ (เฮิร์ม เจธู และลีอู) 

ถึงแม้เกิร์นซีย์จะไม่ถือเป็นส่วนหนึ่งของสหราชอาณาจักร แต่การป้องกันประเทศและความสัมพันธ์ระหว่างประเทศนั้นอยู่ภายใต้ความรับผิดชอบของรัฐบาลสหราชอาณาจักร ถึงแม้ว่าเขตเจ้าพนักงานศาลเจอร์ซีย์ และเขตเจ้าพนักงานศาลเกิร์นซีย์ มักจะถูกเรียกรวมกันว่าดินแดนแห่งหมู่เกาะแชเนิล แต่ดินแดนแห่งหมู่เกาะแชเนิลนั้นไม่ใช่หน่วยการปกครองและไม่มีอธิปไตยเป็นของตนเอง โดยทั้งเจอร์ซีย์ ไอล์ออฟแมนนั้นก็มีความสัมพันธ์ในระดับการปกครองแยกออกจากเกิร์นซีย์โดยสิ้นเชิง และถือเป็นดินแดนปกครองตนเองในอาณัติของพระมหากษัตริย์แห่งสหราชอาณาจักรด้วยกันทั้งสิ้นHouse of Commons Justice Committee (30 March 2010). Crown dependencies. 8th Report of Session 2009–10 (HC 56-1 ed.). The Stationery Office Ltd. .

เกาะเกิร์นซีย์นั้นมีวัฒนธรรมผสมผสานกันระหว่างอังกฤษและนอร์ม็องดี ถึงแม้ว่าวัฒนธรรมอังกฤษนั้นจะเด่นชัดกว่า โดยภาษาหลักนั้นใช้ภาษาอังกฤษ และสกุลเงินตราหลักที่ใช้คือปอนด์สเตอร์ลิง โดยมีภาษาพื้นเมืองที่ใช้กันซึ่งเรียกว่าภาษาเกิร์นเนเซียส (Guernésiais)
# โจเอล เกรย์
โจเอล เดวิด คัตซ์ (เกิด 11 เมษายน ค.ศ. 1932) หรือรู้จักในชื่อ โจเอล เกรย์ (Joel Grey) เป็นนักแสดง นักเต้น นักร้อง และช่างภาพชาวอเมริกัน เป็นที่รู้จักอย่างดีจากบทพิธีกรในละครเพลงของคันเดอร์และเอบบ์เรื่อง คาบาเรต์ บนบรอดเวย์ และภาพยนตร์ดัดแปลงฉบับ ค.ศ. 1972 ซึ่งทำให้เขาได้รับรางวัลออสการ์ สาขานักแสดงสมทบชายยอดเยี่ยม และเป็นทั้งเจ้าของรางวัลโทนี รางวัลลูกโลกทองคำ กับอีกสองรางวัลแกรมมี

เขายังรับบทเป็นจอร์จ เอ็ม. โคฮาน ในละครเพลงเรื่อง จอร์จ เอ็ม! (1968) และวิซาร์ดออฟออซ ใน Wicked (2003)

 ชีวิตช่วงแรก 
เกรย์เกิดในคลีฟแลนด์ รัฐโอไฮโอ เป็นบุตรชายของโกลดี "เกรซ" (สกุลเดิม เอพสไตน์) และมิกกี คัตซ์ นักแสดงตลกและนักดนตรี ทั้งพ่อและแม่ของเขานับถือศาสนายิวStratton, Bert (July 25, 2012). "MICKELE : Mickey Katz lives". Cleveland Jewish News."KATZ, MEYER MYRON – The Encyclopedia of Cleveland History". Case Western Reserve University. July 17, 1997. เขาเข้าเรียนที่โรงเรียนมัธยมอเล็กซานเดอร์แฮมิลตัน ในลอสแอนเจลิส รัฐแคลิฟอร์เนีย

 ชีวิตส่วนตัว 
ใน ค.ศ. 1958 เกรย์ได้สมรสกับโจ ไวล์เดอร์ ก่อนจะหย่าร้างกันใน ค.ศ. 1982 ทั้งคู่มีบุตรด้วยกันสองคนคือ เจนนิเฟอร์ (นักแสดงนำจากภาพยนตร์เรื่อง เดอร์ตีแดนชิง) และเจมส์ เป็นหัวหน้าคนครัวLaufenberg, Norbert B. Entertainment Celebrities, p. 274. Trafford Publishing, 2005.

ในเดือนมกราคม ค.ศ. 2015 เขาเปิดเผยอัตลักษณ์ทางเพศของตนว่าเป็นเกย์ ผ่านบทสัมภาษณ์ของนิตยสาร พีเพิลMcNeil, Liz. "Broadway Legend Joel Grey Opens Up About His Sexuality" People, January 28, 2015
# กีฬาเทควันโดในโอลิมปิกฤดูร้อน 2020 – รุ่นไม่เกิน 80 กิโลกรัม บุคคลชาย
การแข่งขันกีฬาเทควันโดในโอลิมปิกฤดูร้อน 2020 – รุ่นไม่เกิน 80 กิโลกรัม บุคคลชาย เป็น 1 ใน 8 รายการแข่งขันเทควันโดที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม พ.ศ. 2564 ที่มะกุฮะริเม็สเซะ การแข่งขันรายการรุ่นไม่เกิน 80 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ

 ภูมิหลัง 
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

 วันที่ เวลา รอบ จันทร์, 26 กรกฎาคม 2021  10:1514:1516:1519:1520:4521:4522:15  รอบ 16 คนรอบก่อนรองฯรอบรองฯรอบแก้ตัวนัดชิงเหรียญทองแดงนัดชิงเหรียญทองพิธีมอบรางวัล 

 การแข่งขัน 
 จับคู่ 

Repechage
# เจ้าชายมาคอนเนน
เจ้าชายมาคอนเนน หรือ เจ้าชายมาคอนเนน เฮลิเย เซลาสซี ดยุกแห่งฮารา  ประสูติเมื่อวันที่ 16 ตุลาคม 2467 เป็นพระราชโอรสพระองค์ที่ 2 และ 6 ใน สมเด็จพระจักรพรรดิเฮยิเล เซลาเซที่ 1 และ สมเด็จพระจักรพรรดินีเมเนน อัสเฟาแห่งเอธิโอเปีย เป็นสมเด็จพระอนุชาธิราชใน สมเด็จพระจักรพรรดิอัมฮา เซลาสซี แห่งเอธิโอเปีย และเป็นพระปิตุลา (อาชาย) ใน เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย พระองค์ดำรงพระอิสริยยศ ดยุกแห่งฮารา

พระองค์ทรงเสกสมรสกับ ซารา กิซอว์ โดยซารา กิซอว์ ดำรงพระอิสริยยศที่ เจ้าหญิงซารา กิซอว์แห่งเอธิโอเปีย ดัชเชสแห่งฮารา พระชายา ทรงมีพระโอรส 5 พระองค์ ซึ่งดำรงพระอิสริยยศศักดิ์แห่งพระราชวงศ์ทุกประการ ดังนี้
เจ้าชายพอล วอสเซน ซิกเกด ดยุกแห่งฮารา
เจ้าชายมิคาเอล
เจ้าชายดาวิด
เจ้าชายทัฟฟารี
เจ้าชายบิเด มาเรียม

พระองค์เป็นที่โปรดปรานของสมเด็จพระบรมชนกนาถเป็นอย่างมาก โดยทรงตั้งพระนามพระราชโอรสพระองค์นี้ว่า มาคอนเนน ซึ่งตามปกติ พระนามนี้ต้องตั้งให้พระราชโอรสที่จะสืบราชบัลลังก์ ซึ่งประชาชนเชื่อกันว่า สมเด็จพระจักรพรรดิอัมฮา เซลาสซี แห่งเอธิโอเปีย ซึ่งเป็นสมเด็จพระเชษฐาธิราช ทรงมีความเป็นเสรีนิยมสูง ทำให้สมเด็จพระบรมชนกนาถ ไม่พอพระราชหฤทัย โดยพระองค์สิ้นพระชนม์ลงเมื่อวันที่ 13 พฤษภาคม 2500 จากอุบัติเหตุทางรถยนต์ ต่อมาในปี 2517 พระชายาของพระองค์พร้อมด้วยพระโอรสทั้ง 3 พระองค์ ถูกควบคุมพระองค์ ยกเว้นเจ้าชายดาวิด และเจ้าชายทัฟฟารีซึ่งทรงศึกษา ณ โรงเรียนในต่างประเทศ หลังจากถูกคุมขังเป็นเวลานานและทรงถูกใช้ความรุนแรง เจ้าหญิงซาร่าได้รับการปล่อยพระองค์จากระบอบเดิร์กพร้อมกับสมาชิกเจ้านายพระราชวงศ์ฝ่ายใน (สตรี) อีกหลายพระองค์ ในปี 2532 พระโอรสทั้ง 3 จึงถูกปล่อยพระองค์ออกมาเช่นกัน ซึ่งก่อนหน้าวันที่จะปล่อยตัวนั้น เจ้าชายดาวิด ถูกฆ่าตายที่บ้านพักส่วนพระองค์ใน สวิตเซอร์แลนด์ หลังจากการล่มสลายของระบอบเดิร์ก เจ้าหญิงซาราและพระโอรสของพระองค์ก็ได้รับอนุญาตให้เสด็จไปต่างประเทศได้ และหลังจากหลายปีที่ประทับอยู่ใน ลอนดอน จึงได้เสด็จกลับมาและดำรงพระชนม์ใน แอดดิสอาบาบา
 ลิงก์ 
https://www.britannica.com/biography/Haile-Selassie-I
https://www.bbc.com/news/uk-england-somerset-36211381
# เอ้เอ้โซ่
เอ้เอ้โซ่  เป็นนักเพาะกายอาชีพหญิงชาวพม่า 

เธอเป็นนักเพาะกายหญิงชาวพม่าคนแรกที่ได้เหรียญทองในการแข่งขันนานาชาติที่การแข่งขันกรีฑาหญิงในประเทศสิงคโปร์ที่ NUS center เธอยังชนะมิสฟิตเนสฟิซีกใน ค.ศ. 2012 และการแข่งขันเพาะกายเอเชียตะวันออกเฉียงใต้ครั้งที่ 12 ใน ค.ศ. 2014
# มูกิมเซิงกูรง
มูกิมเซิงกูรง  เป็นแขวงในเขตบรูไน-มัวรา ประเทศบรูไน ใน พ.ศ. 2559 แขวงนี้มีประชากร 31,493 คน

 หมู่บ้าน 
แขวงเซิงกูรงแบ่งออกเป็นหมู่บ้าน ดังนี้:

 กัมปงเจอรูดง
 กัมปงกาตีมาฮาร์
 กัมปงกูลาปิซ
 กัมปงลูกู
 กัมปงมูเลาต์
 กัมปงปาไซ
 กัมปงเปอนินเจา
 กัมปงเซอลายุน
 กัมปงเซิงกูรง
 กัมปงตากัป
 กัมปงตันจงนังกา

 หมายเหตุ
# ตำบลแบนีซอเลฮ์
แบนีซอเลฮ์  เป็นตำบลในอำเภอเนย์ซอน เทศมณฑลโฮเวย์เซ จังหวัดฆูเซสถาน ประเทศอิหร่าน แบ่งออกเป็น 12 หมู่บ้าน จากสำมะโน พ.ศ. 2549 ตำบลนี้มีประชากร 2,718 คนใน 488 ครัวเรือน
# กีฬาเทควันโดในโอลิมปิกฤดูร้อน 2020 – รุ่นไม่เกิน 67 กิโลกรัม บุคคลหญิง
การแข่งขันกีฬาเทควันโดในโอลิมปิกฤดูร้อน 2020 – รุ่นไม่เกิน 67 กิโลกรัม บุคคลหญิง เป็น 1 ใน 8 รายการแข่งขันเทควันโดที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม พ.ศ. 2564 ที่มะกุฮะริเม็สเซะ การแข่งขันรายการรุ่นไม่เกิน 67 กิโลกรัม บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ

 ภูมิหลัง 
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

+Schedule  Event↓/Date →  24 กรกฎาคม  25 กรกฎาคม  26 กรกฎาคม  27 กรกฎาคม  Men's 58 kg  F     Men's 68 kg   F     Men's 80 kg    F    Men's +80 kg     F   Women's 49 kg  F     Women's 57 kg   F    Women's 67 kg    F   Women's +67 kg     F 

 การแข่งขัน 
 ชิงชนะเลิศ 

Repechage

Pool A

Pool B
# อามางิ (จังหวัดฟูกูโอกะ)
อามางิ  เป็นอดีตนครในจังหวัดฟูกูโอกะ ประเทศญี่ปุ่น ก่อตั้งในวันที่ 1 เมษายน ค.ศ. 1954 
ณ ค.ศ. 2003 ตัวเมืองมีประชากรประมาณ 42,449 คน กับความหนาแน่นประชากรอยู่ที่ 253.90 คนต่อตารางกิโลเมตร เมืองนี้มีพื้นที่รวม 167.19 ตารางกิโลเมตร

ในวันที่ 20 มีนาคม ค.ศ. 2006 เมืองอามางิ และฮากิ (ทั้งสองเมืองอยู่ในอำเภออาซากูระ) ถูกรวมด้วยกันเพื่อก่อตั้งเมืองอาซากูระ
# แซร์ฆอน
แซร์ฆอน  เป็นเมืองและเมืองหลักในอำเภอแซร์ฆอน เทศมณฑลชีรอซ จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 19,861 คนใน 5,127 ครัวเรือน
# กัมปงเซิงกูรง
กัมปงเซิงกูรง  เป็นหมู่บ้านในเขตบรูไน-มัวราตะวันตก ประเทศบรูไน ใน พ.ศ. 2559 หมู่บ้านนี้มีประชากร 5,003 คน 

 เขตการปกครอง 
เขตการปกครองของหมู่บ้านนี้ แบ่งออกเป็นสองส่วน:
 หมู่บ้าน  ประชากร (ค.ศ. 2016)  รหัสไปรษณีย์ กัมปงเซิงกูรง 'เอ'  2,617  BG1121 กัมปงเซิงกูรง 'บี'  2,386  BG1321 รวม  5,003 

 หมายเหตุ
# แกวอร์ (เทศมณฑลแทบรีซ)
แกวอร์  เป็นหมู่บ้านในตำบลเมย์ดอนชอย อำเภอกลาง เทศมณฑลแทบรีซ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 175 คนใน 45 ครัวเรือน
# เดเฮเชย์ฆ (จังหวัดฆูเซสถาน)
เดเฮเชย์ฆ  เป็นหมู่บ้านในตำบลซูแซเนกอร์บี อำเภอซูแซน เทศมณฑลอีเซ จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 208 คนใน 43 ครัวเรือน
# ตำบลเกลเบเรนจี
เกลเบเรนจี  เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 14 หมู่บ้าน จากสำมะโน พ.ศ. 2549 ตำบลนี้มีประชากร 7,281 คนใน 1,764 ครัวเรือน
# ดิลีตชันพีเดีย
ดิลีตชันพีเดีย  เป็นวิกิจดหมายเหตุออนไลน์ที่มีบทความที่ถูกลบจากวิกิพีเดียภาษาอังกฤษ โดยในนี้มีข้อมูลเพิ่มเติมอีกว่า บทความโดนลบเร็วเท่าใด มีการอภิปรายในการลบที่ไหน และใครเป็นคนลบบทความ เว็บไซต์รุ่นเดิมดำเนินการในเดือนกุมภาพันธ์ถึงกันยายน ค.ศ. 2008 แล้วเริ่มดำเนินการภายใต้การจัดการใหม่ในเดือนธันวาคม ค.ศ. 2013

เว็บไซต์นี้มีฐานจากมีเดียวิกิCategory:Deletionpedia:Pages by deletion date , from the Deletionpedia website ซึ่งดำเนินการคล้ายกับ "ที่เก็บเรื่องราววิกิ" โดยเก็บบทความที่ถูกลบจากวิกิพีเดียอัตโนมัติ

นอกจากการเก็บข้อมูลจากวิกิพีเดียแล้ว ดิลีตชันพีเดียยังมีหมวดหมู่บทความของตนเอง ซึ่งเป็นไปตามเกณฑ์ในการลบ หน้าเหล่านี้ถูกเรียงไปตามเดือนที่ถูกลบ ตามจำนวนผู้ใช้ที่ทำงานในหน้านั้น และตามระยะเวลาที่บทความยังคงอยู่ในวิกิพีเดีย

ดิลีตชันพีเดียกล่าวว่า ตนจะไม่บริการในหน้าถูกลบที่ละเมิดลิขสิทธิ์ หน้าที่มีปัญหาการหมิ่นประมาทที่ร้ายแรง หน้าที่มีประวัติย้อนหลังในโครงการพี่น้องของวิกิพีเดีย และหน้าที่ดูหมิ่นผู้อื่นDeletionpedia:Archive , from the Deletionpedia website

บทความที่ถูกเก็บรักษาในดิลีตชันพีเดีย ถูกลบจากวิกิพีเดียด้วยเหตุผลหลายประการ ตั้งแต่ "ไม่มีชื่อเสียงพอ" จนถึง "มีส่วนในการสนใจทางการเมืองและธุรกิจ" เนื่องจากเว็บนี้เป็นเว็บที่อ่านได้อย่างเดียว ทำให้เว็บนี้ไม่รับเงินบริจาค โดยแนะนำว่าผู้สนับสนุนควรบริจาคให้กับมายโซไซตีย์หรือมูลนิธิวิกิมีเดียแทนDeletionpedia:Donate , from the Deletionpedia website

 โครงการคล้ายกัน 
มีโครงการคล้าย ๆ กันในภาษาอื่น เช่น PlusPedia ในภาษาเยอรมัน PrePedia ในภาษาโปแลนด์ และ Wikisage ในภาษาดัตช์
# หายใจเร็วกว่าปกติ
การหายใจเร็วกว่าปกติ  คือภาวะที่บุคคลมีอัตราการหายใจเร็วกว่าค่าปกติ 

ในผู้ใหญ่ทั่วไปจะถือว่าอัตราการหายใจขณะพัก (ไม่ได้ออกแรง) ที่อยู่ระหว่าง 12-20 ครั้งต่อนาทีถือว่าเป็นค่าปกติ หากหายใจมากกว่า 20 ครั้งต่อนาทีจะถือว่าหายใจเร็วกว่าปกติ ส่วนในเด็กปกติจะหายใจเร็วกว่านี้ โดยมีค่าปกติแตกต่างกันไปตามอายุ
อ้างอิง

แหล่งข้อมูลอื่น
# ทางหลวงแผ่นดินหมายเลข 2247
ทางหลวงแผ่นดินหมายเลข 2247 สายจงโก–ปากช่อง เป็นถนนสายหนึ่งในจังหวัดลพบุรี จังหวัดสระบุรี และจังหวัดนครราชสีมา มีระยะทางทั้งหมด 66.483 กิโลเมตร
 รายละเอียดของเส้นทาง 
ทางหลวงสายนี้ แบ่งเส้นทางออกเป็น 2 ช่วง ดังนี้
 เส้นทางช่วงแรก เริ่มจากถนนสุรนารายณ์ (ทางหลวงแผ่นดินหมายเลข 205) ตำบลหนองรี อำเภอลำสนธิ จังหวัดลพบุรี ข้ามทางรถไฟสายชุมทางแก่งคอย–ชุมทางบัวใหญ่ จากนั้นจึงข้ามคลองลำสนธิเข้าสู่เส้นแบ่งเขตระหว่างตำบลซับสมบูรณ์ และตำบลนาโสม อำเภอชัยบาดาล ผ่านตำบลซับตะเคียน จากนั้นจึงกลับเข้าสู่เขตอำเภอลำสนธิอีกครั้ง ผ่านตำบลเขาน้อย สิ้นสุดเส้นทางช่วงแรกบนทางหลวงแผ่นดินหมายเลข 2256 ที่บ้านเขาน้อย โดยใช้เส้นทางร่วมกันกับทางหลวงแผ่นดินหมายเลข 2256 เป็นระยะทางทั้งหมด 180 เมตร 
 เส้นทางช่วงที่ 2 เริ่มจากแยกทางหลวงแผ่นดินหมายเลข 2256 ที่บ้านเขาน้อย จากนั้นจึงข้ามห้วยแห้งเข้าสู่เขตตำบลลำสมพุง อำเภอมวกเหล็ก จังหวัดสระบุรี ผ่านตำบลลำพญากลาง ตัดกับทางหลวงชนบท สบ.4005 ตัดกับทางหลวงแผ่นดินหมายเลข 2224 ที่บ้านซับน้อยเหนือ จากนั้นจึงข้ามคลองเข้าสู่เขตตำบลจันทึก อำเภอปากช่อง จังหวัดนครราชสีมา ข้ามทางรถไฟสายชุมทางแก่งคอย–ชุมทางถนนจิระ สิ้นสุดเส้นทางช่วงที่ 2 บนถนนมิตรภาพสายเก่า ตำบลปากช่อง
 เส้นทางในเขตจังหวัดลพบุรีและจังหวัดสระบุรีดูแลโดยแขวงทางหลวงลพบุรีที่ 2 (ลำนารายณ์) ส่วนเส้นทางในเขตจังหวัดนครราชสีมาดูแลโดยแขวงทางหลวงนครราชสีมาที่ 2
 เขตควบคุม 
ทางหลวงแผ่นดินหมายเลข 2247 แบ่งเขตควบคุมออกเป็น 4 ตอน ได้แก่ 
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0101 จงโก - ลำสมพุง 0+000 - 16+222 16.222 ลำพญาไม้ ลพบุรีที่ 2 (ลำนารายณ์) 0101 จงโก - ลำสมพุง 16+402 - 25+688 9.286 ลำพญาไม้ ลพบุรีที่ 2 (ลำนารายณ์) 0102 ลำสมพุง - ป่าไผ่ 25+688 - 47+126 21.438 หนองย่างเสือ ลพบุรีที่ 2 (ลำนารายณ์)0200 ป่าไผ่ - ปากช่อง 47+126 - 66+663 19.537 ปากช่องที่ 2 นครราชสีมาที่ 2

 รายชื่อทางแยก 

2247
4-2247
หมวดหมู่:ถนนในจังหวัดลพบุรี
หมวดหมู่:ถนนในจังหวัดสระบุรี
หมวดหมู่:ถนนในจังหวัดนครราชสีมา
# กีฬาสเกตบอร์ดในโอลิมปิกฤดูร้อน 2020 – สตรีท บุคคลหญิง
การแข่งขันกีฬาสเกตบอร์ดในโอลิมปิกฤดูร้อน 2020 – สตรีท บุคคลหญิง เป็น 1 ใน 4 รายการแข่งขันกีฬาสเกตบอร์ดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 26 กรกฎาคม พ.ศ. 2564 ที่สนามกีฬาฮอกกี้โอะอิ การแข่งขันรายการสตรีท บุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 20 คน จาก 13 ประเทศโดยประมาณ

 ภูมิหลัง 
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020

 การคัดเลือก 

 ผลการแข่งขัน 
 รอบรองชนะเลิศ 
นักสเกตบอร์ดสูงสุด 8 อันดับแรกจาก 20 คน จะผ่านเข้าสู่รอบชิงชนะเลิศ

อันดับนักกีฬาRunTrickรวม1212345                                                                                                                                                                                                        

 ชิงชนะเลิศ 

อันดับนักกีฬาRunTrickรวม1212345  TBA          TBA          TBA          TBA          TBA          TBA          TBA          TBA
# จาการ์ตาตะวันออก
จาการ์ตาตะวันออก  เป็นเมืองที่ใหญ่ที่สุดใน 5 เขตเมืองบริหาร (โกตาอัดมินิซตราซี) ของภูมิภาคเมืองหลวงพิเศษแห่งจาการ์ตา ประเทศอินโดนีเซีย จากสำมะโน พ.ศ. 2553 มีประชากร 2,693,896 คนBiro Pusat Statistik, Jakarta, 2011. ประชากรโดยประมาณในช่วงล่าสุด (ช่วงกลาง พ.ศ. 2562) มี 2,937,859 คนBadan Pusat Statiostik, Jakarta, 2020 โดยติดกับจาการ์ตาเหนือในทางเหนือ เบกาซีในทางตะวันออก เดปกในทางใต้ และจาการ์ตาใต้และจาการ์ตากลางในทางตะวันตก

สำนักงานนายกตั้งอยู่ที่หมู่บ้านบริหาร (เกอลูราฮัน) ปูโลเกอบัง ในตำบลจากุง

 ตำบล 
จาการ์ตาตะวันออกแบ่งออกเป็น 10 ตำบล (เกอจามาตัน) โดยรายชื่อด้านล่างนี้แบ่งเป็นพื้นที่และประชากรตามสำมะโน พ.ศ. 2553 และจากการประมาณการของทางการในกลางปี 2562:Badan Pusat Statistik, Jakarta, 2020.

 ตำบล พื้นที่ (ตารางกิโลเมตร) ประชากร (สำมะโน พ.ศ. 2553) ประชากร (สำมะโน พ.ศ. 2562) ความหนาแน่นของประชากรพ.ศ. 2562 (ต่อตารางกิโลเมตร) ปาซาร์เรอโบ 12.98 189,232 221,158 17,038.4 จีราจัซ 16.08 251,757 300,345 18,678.2 จีปายุง 28.45 228,536 282,360 9,924.8 มากาซาร์ 21.85 185,830 204,595 9,363.2 กรามัตจาตี 13.00 272,479 298,121 22,932.4 จาตีเนอการา 10.25 266,734 275,903 26,917.4 ดูเรินซาวิต 22.65 384,748 399,595 17,642.2 จากุง 42.28 503,846 537,756 12,718.9 ปูโลกาดุง 15.61 262,328 266,199 17,053.1 มาตรามัน 4.88 148,406 151,827 31,112.1 รวม 182.70 2,693,896 2,937,859 16,080.2
# วัดเกาะศาลพระ
วัดเกาะศาลพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะศาลพระ อำเภอวัดเพลง จังหวัดราชบุรี ที่ดินเฉพาะบริเวณที่ตั้งวัด มีเนื้อที่ 13 ไร่ 99 ตารางวา

วัดเกาะศาลพระได้รับอนุญาตให้สร้างวัดเมื่อ พ.ศ. 2231 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 เขตวิสุงคามสีมากว้าง 40 เมตร ยาว 80 เมตร สมัยสงครามโลกครั้งที่ 2 วัดนี้เคยเป็นที่ตั้งกองร้อยทหารของไทย

อาคารและเสนาสนะที่สำคัญ ได้แก่ อุโบสถ กว้าง 9.50 เมตร ยาว 20 เมตร สร้างเมื่อ พ.ศ. 2514 เป็นคอนกรีตเสริมเหล็ก มุงกระเบื้องเคลือบ 2 มุข อุโบสถ (หลังเก่า) เป็นอาคารทรงไทยก่ออิฐถือปูน หลังคาเครื่องไม้มุงกระเบื้องมีชายคาปีกนกคลุมโดยรอบ มีเสานางเรียงรองรับหลังคา เจดีย์ก่ออิฐถือปูนย่อมุมไม้สิบสองตั้งอยู่บริเวณด้านหน้าอุโบสถ มีเจดีย์รายตั้งอยู่ด้านข้างเจดีย์องค์ใหญ่ลักษณะเป็นเจดีย์ก่ออิฐถือปูนย่อมุมไม้สิบสองขนาดเล็ก ฐานเจดีย์เป็นฐานสิงห์ ศาลารายตั้งอยู่ทางทิศตะวันออกของอุโบสถ เป็นศาลาโถงทรงไทย หลังคาซ้อนกัน 2 ชั้น เป็นเครื่องไม้มุงกระเบื้องว่าวซีเมนต์ ประดับเครื่องลำยองหน้าบันไม้แกะสลักประดับกระจกและมีสาหร่ายรวงผึ้งประดับ เดิมเคยมีเสาหงส์อยู่ 2 ต้น บริเวณรอบอุโบสถหลังเก่ามีต้นอินจัน 8 ต้นอายุไม่ต่ำกว่า 200 ปี
# จิราวรรณ จงสุทธนามณี วัฒนศิริธร
จิราวรรณ จงสุทธนามณี วัฒนศิริธร (เกิด 1 กุมภาพันธ์ พ.ศ. 2509) อดีตสมาชิกวุฒิสภาจังหวัดเชียงราย

 ประวัติ  
จิราวรรณ หรือ "จุ๊" จงสุทธนามณี วัฒนศิริธร เกิดเมื่อวันที่ 1 กุมภาพันธ์ พ.ศ. 2509 เป็นบุตรของนายประสพ กับนางอนงค์ จงสุทธนามณี และเป็นน้องสาว มงคล จงสุทธนามณี วันชัย จงสุทธนามณี ศักดิ์ชัย จงสุทธนามณีศึกเลือกตั้งส.ว.เหนือใต้ร่มเงา'เรดโซน' นักการเมืองในจังหวัดเชียงราย 
สำเร็จการศึกษาระดับปริญญาตรี จากคณะรัฐศาสตร์ จุฬาลงกรณ์มหาวิทยาลัย และปริญญาโท รัฐศาสตรมหาบัณฑิต จากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่

 การทำงาน 
จิราวรรณ ประกอบธุรกิจส่วนตัว เป็นผู้บริหารธุรกิจจำหน่ายรถยนต์ ธุรกิจร้านถ่ายรูป และเป็นผู้พิพากษาสมทบฯ ก่อนจะมาได้รับเลือกตั้งเป็นสมาชิกวุฒิสภาจังหวัดเชียงรายในการเลือกตั้งสมาชิกวุฒิสภาไทยเป็นการทั่วไป พ.ศ. 2549เป็นสมาชิกวุฒิสภาไทย ชุดที่ 9 และได้รับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2551 แม้จะมีกระแสวิพากษ์วิจารณ์ถึงการเลือกใช้ชื่อ-สกุลในการหาเสียงว่า "จงสุทธนามณี วัฒนศิริธร" ซึ่งถูกคู่แข่งตรวจสอบว่ามีผลต่อคะแนนนิยมหรือไม่จ้องสอบว่าที่ ส.ว.เชียงรายทายาทตระกูล “จงสุทธนามณี”

จิราวรรณ เคยเป็นประธานคณะอนุกรรมการสิ่งแวดล้อม วุฒิสภาผวา! ตะกอนดินดำโลหะหนัก 3 แสนตัน เต็มคลองชากหมาก จี้รัฐแก้ปัญหาด่วน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๗, ๑๘ ธันวาคม ๒๕๕๑
# การบีบตัวปริมาตรคงที่
ในสรีรวิทยาหัวใจ การบีบตัวปริมาตรคงที่ หรือ การบีบตัวคงปริมาตร  เป็นเหตุการณ์ที่เกิดขึ้นในช่วงต้นของการบีบตัวของหัวใจที่ซึ่งหัวใจห้องล่างบีบตัวโดยไม่มีการเปลี่ยนของปริมาตรในระบบ (โดยปริมาตรคงที่; isovolumetrically) โดยช่วงสั้น ๆ ของรอบหัวใจเต้นนี้เกิดขึ้นในขณะที่ลิ้นหัวใจทั้งหมดกำลังปิด
# วัดลาดบัวขาว (จังหวัดราชบุรี)
วัดลาดบัวขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวขาว อำเภอบ้านโป่ง จังหวัดราชบุรี ทิศเหนือจดแม่น้ำแม่กลอง ปัจจุบันพระปลัด อนุวัฒน์ อนาวิโล เป็นเจ้าอาวาส

วัดลาดบัวขาวจัดตั้งเมื่อ พ.ศ. 2420 เดิมชื่อ วัดท่าวัว เนื่องจากบริเวณที่สร้างวัดติดกับท่าน้ำ ชาวบ้านมักนำฝูงวัวลงอาบน้ำอยู่เป็นประจำ ต่อมา พ.ศ. 2489 สมัยพระครูวิจิตรสารคุณ เจ้าอาวาสได้เปลี่ยนชื่อวัดตามตำบลเป็น "วัดลาดบัวขาว" ได้รับพระราชทานวิสุงคามสีมาเมื่อ พ.ศ. 2478 

ภายในวัดมีอาคารเสนาสนะ ได้แก่ อุโบสถ ศาลาการเปรียญ หอสวดมนต์ กุฏิสงฆ์ ฯลฯ ทางวัดยังได้จัดตั้งพิพิธภัณฑ์วัดลาดบัวขาวไว้ภายในวัด เกิดจากได้มีประชาชนนำสิ่งของเครื่องใข้ต่าง ๆ มาถวายวัด ประกอบกับพระครูพิสิฐสรภาณ (สอน) เจ้าอาวาส ได้สะสมของเก่าไว้มาก จึงคิดริเร่มจัดทำเป็นพิพิธภัณฑ์ขึ้นเมื่อ พ.ศ. 2549 ปัจจุบันวัดยังเป็นสถานที่ตั้งโครงการวัฒนธรรมไทยสายใยชุมชนตำบลลาดบัวขาวและเป็นวัดที่เข้าร่วมโครงการลานบุญ ลานปัญญาของกรมการศาสนา ตั้งแต่ พ.ศ. 2553 เป็นต้นมา
# อัลมันศูเราะฮ์
อัลมันศูเราะฮ์ (, ,สำเนียงท้องถิ่น:) เป็นเมืองในประเทศอียิปต์ที่มีประชากร 960,423 คน และเป็นเมืองหลักของเขตผู้ว่าการอัดดาคิลียะฮ์

 ศัพทมูลวิทยา 
ในภาษาอาหรับ มันศูเราะฮ์ แปลว่า "ชัยชนะ" ซึ่งมีที่มาจากชัยชนะของชาวอียิปต์ในยุทธการที่อัลมันศูเราะฮ์เหนือพระเจ้าหลุยส์ที่ 9 แห่งฝรั่งเศสในช่วงสงครามครูเสดครั้งที่ 7

ประวัติ
อัลกามิลแห่งราชวงศ์อัยยูบิดทรงก่อตั้งเมืองนี้ขั้นใน ค.ศ. 1219 ที่ริมสาขาแม่น้ำไนล์บนหมู่บ้านเก่าอย่าง อัลบิชเฏาะมีร  และกัฟรุลบะดะมาศ  หลังจากชาวอียิปต์เอาชนะพวกครูเสดในสงครามครูเสดครั้งที่ 7 แล้ว ก็เปลี่ยนชื่อเมืองเป็น อัลมันศูเราะฮ์ 

ในสงครามครูเสดครั้งที่ 7 ราชวงศ์กาเปเซียงประสบกับความพ่ายแพ้ โดยมีผู้เสียชีวิตระหว่างสู้รบ 15,000 ถึง 30,000 คน พระเจ้าหลุยส์ที่ 9 แห่งฝรั่งเศสทรงถูกจับกุมในยุทธการที่อัลมันศูเราะฮ์ และถูกคุมขังในบ้านของอิบรอฮีม อิบน์ ลุกมาน เลขานุการสุลต่าน และอยู่ภายใต้การคุ้มครองของขันทีศอเบียะห์ ปัจจุบันบ้านของอิบรอฮีมกลายเป็นพิพิธภัณฑ์ ซึ่งมีของใช้ที่เคยเป็นของพระมหากษัตริย์ฝรั่งเศสหลายอย่าง ซึ่งรวมไปถึงโถส้วมส่วนพระองค์ในคริสต์ศตวรรษที่ 13 ด้วย.

การรบทางอากาศที่อัลมันศูเราะฮ์Photos of the battle ในวันที่ 14 ตุลาคม ค.ศ. 1973 เกิดขึ้นในช่วงสงครามยมคิปปูร์ กองทัพอากาศอิสราเอลโจมตีฐานทัพอากาศอียิปต์ที่สกัดกั้นโดยกองทัพอากาศอียิปต์ ในวันนั้น เครื่องบินขับไล่ไอพ่น 160 ลำ ส่วนใหญ่เป็นของอิสราเอล สู้รบที่อัลมันศูเราะฮ์เป็นเวลา 53 นาที กองทัพอียิปต์อ้างว่า ถึงแม้ว่าเครื่องบินรบอิสราเอลจะมีความเหนือกว่าในด้านตัวเลขและคุณภาพก็ตาม มีเครื่องบินถูกยิงตกลง 17 ลำ (ฝ่ายอิสราเอลบอกว่ามีแค่ 2 ลำ) ขณะที่ส่วนอื่นล่าถอยไปAl-Ahram weekly Al-Ahrm weekly  Calcalist

ภูมิประเทศ
ภูมิอากาศ
การแบ่งเขตภูมิอากาศแบบเคิพเพินจัดให้เมืองนี้อยู่ในภูมิอากาศแบบทะเลทรายเขตร้อน (BWh)